ธอส. จัดประมูลออนไลน์ ห่างไกลโควิด ลดล้างสต๊อกบ้านมือสองกว่า 4,000 รายการ
ธอส. จัดประมูลออนไลน์ ห่างไกลโควิด ลดล้างสต๊อกบ้านมือสองกว่า 4,000 รายการ ศุกร์ที่ 16 เม.ย.นี้ ราคาเริ่มต้นลดสูงสุดถึง 40%
12 เม.ย. 2564

ธนาคารอาคารสงเคราะห์ ลดล้างสต๊อก เอาใจคนอยากมีบ้าน พร้อมร่วมดูแลสังคม ให้ห่างไกล COVID-19 ด้วยการคัดบ้านมือสอง สภาพดี คุ้มราคา ทั่วประเทศ รวม 4,360 รายการ มาเปิดประมูลแบบออนไลน์ครั้งพิเศษในเดือนเมษายน 2564 ผ่าน Application : G H Bank Smart NPA ลดสูงสุด ถึง 40% จากราคาปกติ ราคาเริ่มต้นประมูลต่ำสุดเพียง 45,000 บาทเท่านั้น พิเศษ!! มอบส่วนลดเพิ่ม อีก10% จากราคาที่ปิดประมูลหากทำสัญญา และทำนิติกรรมภายในวันที่ 30 มิถุนายน 2564 พร้อมโปรโมชั่นผ่อนดาวน์ 0% นาน 24 เดือน เริ่มประมูลพร้อมกัน 16 เมษายน 2564 แบ่งเป็น 5 รอบ เริ่มรอบแรก 09.30 น.




นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธนาคารเอาใจคนอยากมีบ้านในช่วงเดือนเมษายน 2564 นี้ ควบคู่ไปกับการดูแลสังคม ให้ห่างไกลจากเชื้อไวรัสโคโรนา 2019 (COVID-19) ด้วยการจัดโปรโมชั่นพิเศษ ลดล้างสต๊อกบ้านมือสอง โดยนำบ้านมือสอง หรือ ทรัพย์ NPA ทั่วประเทศรวม 4,360 รายการ มาจัดประมูลแบบออนไลน์ เพื่อเพิ่มระยะห่างทางสังคม (Social Distancing) หลีกเลี่ยงกิจกรรมที่มีคนเยอะ ลดโอกาสในการสัมผัสและป้องกันการแพร่ระบาดของเชื้อในวงกว้าง โดยธนาคารเปิดโอกาสให้กับลูกค้าได้เลือกซื้อบ้านได้ง่ายๆ ผ่าน Application : G H Bank Smart NPA ในวันศุกร์ที่ 16 เมษายน 2564 ตั้งแต่เวลา 09.30 -14.00 น. ด้วยราคาเริ่มต้นประมูลที่ให้ส่วนลดพิเศษสูงถึง 40% จากราคาปกติ และผู้ชนะการประมูลยังมีสิทธิ์ได้รับส่วนลดเพิ่มอีก 10% จากราคาที่ปิดประมูล เพียงทำสัญญาและทำนิติกรรมภายในวันที่ 30 มิถุนายน 2564 สำหรับทรัพย์ที่นำมาเปิดประมูลในครั้งนี้ แบ่งเป็น ทรัพย์ที่ตั้งอยู่ในพื้นที่กรุงเทพฯ และปริมณฑล จำนวน 360 รายการ มีรายการที่น่าสนใจที่ให้ส่วนลดสูงสุด 40% จำนวน 8 รายการ จากราคาปกติ อาทิ บ้านเดี่ยวขนาด 24 ตารางวา ในโครงการหมู่บ้านไมตรีจิต อ.หนองจอก กรุงเทพฯ ราคาเริ่มต้นประมูล 1,020,000 บาท รายการ ที่ราคาเริ่มต้นประมูลต่ำสุดเพียง 45,000 บาท จำนวน 3 รายการ อาทิ ห้องชุด ขนาด 26.25 ตารางเมตร โครงการปลาทอง อ.เมืองปทุมธานี จ.ปทุมธานี




ส่วนทรัพย์เด่นทำเลดี อาทิ บ้านเดี่ยว พื้นที่ 85.5 ตารางวา ในหมู่บ้านฟลอร่าวิลล์พาร์คโฮม อ.หนองจอก กรุงเทพฯ ซึ่งใช้เวลาเดินทางไปยังรถไฟฟ้า MRT สายสีส้มตะวันออกและสีชมพู และเดินทางไปยังท่าอากาศยานนานาชาติสุวรรณภูมิเพียง 15 นาทีเท่านั้น ราคาเริ่มต้นประมูลเพียง 3,870,000 บาท และทาวน์เฮ้าส์ เนื้อที่ 38.8 ตารางวา ในโครงการหมู่บ้านการ์เด้นท์โฮม อ.ลำลูกกา จ.ปทุมธานี เป็นทรัพย์ที่อยู่ในบริเวณ ที่สามารถเดินทางไปยังศูนย์การค้าฟิวเจอร์พาร์ค รังสิต มหาวิทยาลัยกรุงเทพ วิทยาเขตรังสิตและตลาดไท ได้อย่างสะดวก ราคาเริ่มต้นประมูล 3,400,000 บาท




ส่วนทรัพย์ที่ตั้งอยู่ในส่วนในภูมิภาค นำออกประมูลจำนวน 4,000 รายการ โดยทรัพย์ที่มีราคาเริ่มต้นประมูลต่ำสุด ได้แก่ ห้องชุด เนื้อที่ 23.56 ตารางเมตร โครงการสินมั่นคงธานี อ.บางปะอิน จ.พระนครศรีอยุธยา ราคาเริ่มต้นประมูล 90,000 บาท รายการทรัพย์ที่มีส่วนลดสูงสุด 40% จากราคาปกติ มีจำนวนถึง 132 รายการ อาทิ อาคารพาณิชย์ 2 ชั้น เนื้อที่ 25 ตารางวา อ.ทุ่งใหญ่ จ.นครศรีธรรมราช ราคาเริ่มต้นประมูล 450,000 บาท และ ทาวน์เฮ้าส์ 1 ชั้น เนื้อที่ 49.70 ตารางวา อ.เมือง จ.ระยอง ราคาเริ่มต้นประมูลเพียง 1,270,000 บาท และ บ้านเดี่ยว 1 ชั้น เนื้อที่ 80 ตารางวา อ.ชะอำ จ.เพชรบุรี ราคาเริ่มต้นประมูลเพียง 1,800,000 บาท โดยผู้ชนะการประมูลต้องวางเงินประกันการซื้อทรัพย์สินตามจำนวนที่ธนาคารกำหนดเริ่มต้นเพียง 5,000 บาท (สำหรับทรัพย์ราคาไม่เกิน 5 แสนบาท) และทำสัญญาจะซื้อจะขายภายใน 3 วันทำการ นับถัดจากวันที่ประมูล Online นอกจากนี้ ผู้ชนะการประมูลยังสามารถเลือกใช้โปรโมชั่นผ่อนดาวน์หรือสินเชื่อดอกเบี้ย 0% ตามระยะเวลาที่ธนาคารกำหนดได้อีกด้วย




ทั้งนี้ ผู้ที่สนใจเข้าร่วมประมูลสามารถดาวน์โหลด Application : G H Bank Smart NPA และลงทะเบียนได้จนถึงวันที่ 16 เมษายน 2564 เวลา 14.00 น. (เฉพาะลูกค้าที่ยังไม่เคยลงทะเบียน) และเข้าร่วมประมูลออนไลน์ โดยแบ่งเป็น 5 รอบ ๆ ละ 30 นาที เริ่มประมูล รอบที่ 1 เวลา 9.30 - 10.00 น.เป็นทรัพย์ที่ตั้งอยู่ในพื้นที่ จ.กาฬสินธุ์ ขอนแก่น มหาสารคาม มุกดาหาร เลย สกลนคร หนองคาย หนองบัวลำภู อุดรธานี ยโสธร ร้อยเอ็ด ศรีสะเกษ สุรินทร์ อำนาจเจริญ อุบลราชธานี จันทบุรี ตราด ระยอง และ สระแก้ว รอบที่ 2 เวลา 10.30 - 11.00 น. เป็นทรัพย์ที่ตั้งอยู่ในพื้นที่ จ.ชลบุรี ฉะเชิงเทรา ปราจีนบุรี ชัยภูมิ นครราชสีมา บุรีรัมย์ รอบที่ 3 เวลา 11.30 - 12.00 น. เป็นทรัพย์ที่ตั้งอยู่ในพื้นที่กรุงเทพฯ นนทบุรี ปทุมธานี และสมุทรปราการ รอบที่ 4 เวลา 12.30 - 13.00 น. เป็นทรัพย์ที่ตั้งอยู่ในพื้นที่ จ.ชุมพร ประจวบคีรีขันธ์ เพชรบุรี ระนอง สุราษฎร์ธานี นราธิวาส พัทลุง ยะลา สงขลา สตูล สมุทรสาคร กาญจนบุรี นครปฐม ราชบุรี สมุทรสงคราม กระบี่ ตรัง นครศรีธรรมราช พังงา และภูเก็ต และ รอบที่ 5 เวลา 13.30 - 14.00 น. เป็นทรัพย์ที่ตั้งอยู่ในพื้นที่ จ.เชียงราย น่าน พะเยา แพร่ เชียงใหม่ ตาก แม่ฮ่องสอน ลำปาง ลำพูน กำแพงเพชร ชัยนาท นครสวรรค์ พิจิตร พิษณุโลก เพชรบูรณ์ ลพบุรี สุโขทัย อุตรดิตถ์ อุทัยธานี นครนายก พระนครศรีอยุธยา สระบุรี สิงห์บุรี สุพรรณบุรี และอ่างทอง ติดตามข้อมูลข่าวสารของธนาคารเพิ่มเติมได้ที่ www.ghbhomecenter.com และ www.ghbank.co.th หรือติดต่อสอบถามรายละเอียดเพิ่มเติมที่ฝ่ายบริหาร NPA โทร. 0-2202-1582-3 และ 0-2202-1016 และฝ่ายบริหารหนี้ภูมิภาค โทร.0-2202-1170 และ 0-2202-2036 และ Facebook Fanpage ธนาคารอาคารสงเคราะห์